**Сабақтың тақырыбы: Бекіту сабағы. Уақытты тиімді пайдалану. (А2)**

 Сәлеметсіздер ме! Бүгінгі сабағымызда біз «Уақыт» тақырыбын қайталаймыз, жаңа сөздермен танысамыз, жаттығуларды орындаймыз.

**Жаңа сөздермен танысыңыз:**

Құндылық-ценность

Тиімді пайдалану-продуктивное использование

Жетістік-достижение

үнемдеу-экономия

тәсіл-способ

маңызды-важное

жоспар-план

барыс-ход

мерзім-срок

әрекет ету-действовать

**Мәтінмен танысыңыз:**

Уақыт – адам өміріндегі ең басты құндылық. Оны тиімді пайдалану – бүгінгі күні жетістікке жетудің бірден бір жолы.

 Ендеше, уақыт үнемдеудің тәсілдерімен таныс болыңыздар!

**1. Маңыздыларын белгілеп алыңыз.**

Істейтін жұмысыңыздың жоспарын жасап алғаныңыз дұрыс. Жоспардың әр бөлігіне тоқталып, оқып шығыңыз! Жоспар барысында маңыздыларын белгілеп қойыңыз. Содан кейін барып ғана басқа жұмысыңызға көше беруіңізге болады.

**2. Өзіңізге сұрақ қоя біліңіз.**

Қайсысы маңыздырақ?
Қайсысын кейінге қалдыра аламын?
Қайсысын өзгелерге сеніп тапсыра аламын?
Қайсысын тез істей аламын?

**3. Мерзімін белгілеп қойыңыз.**

Белгілі бір істі бітіру үшін мерзім тағайындаңыз. Сол мерзімде бітіруге тырысу арқылы сіз әрекет ете бастайсыз.

 Қазір біз уақыт тақырыбын қайталау үшін сұрақтарға жазбаша түрде жауап береміз.

Сұрақтарға жауап беріңіздер:

1.Сіз таңертең сағат нешеде тұрасыз?

2. Сіздің жұмыс күніңіз сағат нешеде басталады?

3.Сіз сағат нешеге дейін жұмыс істейсіз?

4.Түскі үзілісіңіз сағат нешеде басталады?

5.Үйден жұмысқа бару үшін сағат нешеде шығасыз?

6.Таңертең неше минут бойы жаттығу жасайсыз?

7.Жұмысыңызға дейін жету үшін неше минут жүресіз?

8.Біздің сабағымыз әдетте сағат нешеде аяқталады?

Аударыңыз:

Я сегодня проснулась без десяти минут семь. Сейчас пятнядцать минут шестого. В половине второго был автобус до Рудного.Магазин работает до семи часов. В субботу моя мама работает до трех часов.